16. detsembri õhtul toimus Immaanueli Koguduse palvelas noorte kohvikuõhtu "Cafe Chill Out". - Kas head lapsed saavad kõik, mida tahavad? - Elan selleks, et tarbida või tarbin selleks, et elada? - Jõuluvana ongi suurim reklaamiagent? - Kas head soovid võivad maailma paremaks muuta? Neile ja paljudele teistele küsimustele otsiti vastust hubases ja loomingulises kohvikukeskkonnas läbi sõna, pildi, heli ja suhtluse. Õhtu hubasusele aitas kaasa kõrvapaitav chillout muusika nii livena kui plaadilt... Prooviti kätt laua- ja seltskonnamängudega, avatud oli raamatunurk, kus sai veeta mõnusa hetke mõnusas tugitoolis koos mõnusa raamatuga, avatud oli meistrituba, kus sai oma näpuosavust ja loovust proovile panna. Oli võimalus minna OAASI ja sooritada rännak iseendasse läbi vaikuse ja küünlavalguse. Loomulikult oli ka väike kohvikusnäkk ja veel nii mõndagi...